**Într-o lumea prea săracă**

*Luca Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, pădurea mea iar pleacă

pe un drum în altă lume,

Frunzele vrea să-şi găsească

printre vreascuri fără nume.

Înserări uitate-n clipe

plâng cu adieri domoale,

Zori lăsaţi atât de-aproape

trec pe drumuri de petale.

Mă ridic să-ţi rup o rază

din poemul meu desculţ,

Adormită într-o frază

tu visezi floarea de colţ.

Nici o umbră nu vorbeşte

de iubiri sau de tristeţi,

Amintirea-mi viscoleşte

anii primei tinereţi.

Mor pe câmpuri maci ucişi

între coasele flămânde,

Ochii mei rămân închişi,

când lacrima lor te-ascunde.

Mâna ta catifelată,

ca o boare care pleacă,

Strânge dorul de-altădată,

într-o lumea prea săracă.

Un pian păşeşte-noapte

peste melodia noastră,

Valuri vin tot mai sărate

lângă flori de mare-albastră.

Spre iubirea mea pierdută

fără de cărări şi drum

Treci ca o necunoscută,

lăsând poze-ntr-un album.